शहर में स्थापित की जाएगी शहीद भगत सिंह की प्रतिमा
शहरमें शहीद भगत सिंह की प्रतिमा की स्थापना को मूर्तरूप देने के मकसद से क्षेत्र के लोगों ने मिलकर एक संगठन बनाया है।
सामजिक कार्यकर्ता एवं सूचना अधिकार मंच के अध्यक्ष संजय शर्मा ने बताया की नारनौल शहर में शहीदे आजम भगत सिंह की तो कोई प्रतिमा है और ना ही कोई स्मारक। भगत सिंह लाखों नौजवानों के प्रेरणास्रोत हैं। नगर में उनकी एक भी प्रतिमा होना हमारी असंवेदनशीलता की निशानी है। उन्होंने कहा कि शहीद भगत सिंह स्मारक समिति नारनौल में आजादी के इस वीर सिपाही की प्रतिमा लगवाने की दिशा में प्रयास करेगी।
समिति के पदाधिकारियों ने कहा कि क्षेत्र के लोगों के सहयोग से शहर के किसी प्रमुख स्थान पर भगत सिंह की मूर्ति स्थापना करवाई जाएगी जिसका खर्च समिति वहन करेगी। उन्होंने बताया कि मूर्ति स्थापना के लिए जगह की मांग स्थानीय प्रशासन और प्रदेश सरकार से की जाएगी। इसके लिए शीघ्र ही एक प्रतिनिधि मंडल शिक्षा मंत्री रामबिलास शर्मा से मिलकर इस मामले के सहयोग की अपील करेगा।
समिति की यह है कार्यकारिणी
समितिकी कार्यकारिणी में बंसी लाल जांगिड़, नरोतम सोनी, मुकेश दहिया, प्रमोद शर्मा शिव कालोनी, डॉ. मनोज यादव, साहित्य परिषद् के अध्यक्ष डॉ. जितेन्द्र भारद्वाज, चन्द्र भान, केसरी नंदन, इंद्रजीत यादव, योगेन्द्र यादव, अरुण जयलवाल, यदुराज यादव, विकास यादव को शामिल किया गया तथा इन्होंने शहीद स्मारक के लिए भरसक प्रय| करने का वचन दिया।
यह रहेगी रणनीति
शहीदस्मारक समिति की कार्यकारिणी का विस्तार किया जाएगा तथा नए सदस्य जोड़े जाएंगे। मूर्ति स्थापना में होने वाले व्यय का आंकलन कर धनराशि एकत्र करने के स्रोतों पर मंथन किया जाएगा। कार्यकारिणी विभिन्न अधिकारियों, मंत्रियों, नेताओं, क्षेत्रीय विधायकों एवं आम जनता से मिलकर शहीद भगत सिंह की प्रतिमा के लिए उपयुक्त स्थान की मांग रखेगी। इस कार्य के लिए नगर के विभिन्न सामाजिक संगठनों और सामाजिक कार्यकर्ताओं की मदद भी ली जाएगी। इसके अलावा भगत सिंह के जीवन से संबंधित विभिन्न कार्यक्रम विद्यालयों एवं महाविद्यालय स्तर पर आयोजित कर जागरूकता लाने की भी योजना है।
awa_Deva hin_Deva hin_Deva hin_Deva hin_Deva mai_Deva hin_Deva hin_Deva